ഉന്നം നോക്കിയിരിക്കുക, വകവയ്ക്കില്ല അവരൊന്നിനെയും കണ്ണൂര് ചെറിയ മത്സ്യബന്ധന ബോട്ടുകളിലെത്തുന്നവര് മണിക്കൂറുകളോളം ചരക്കുകപ്പലിനെ നിരീക്ഷിക്കും. സുരക്ഷാ ഉദ്യോഗസ്ഥര് ഇല്ലെന്ന് മനസ്സിലാക്കിയാല് പത്ത് നോട്ടിക്കല് മൈലില് നങ്കൂരമിട്ട കൊള്ളക്കാരുടെ കപ്പലിനെ അറിയിക്കും. അതിവേഗത്തിലെത്തുന്ന ഈ കപ്പലുകളില് ആയുധങ്ങളും ചരക്കുകപ്പലിനെ ആക്രമിക്കാനുള്ള എല്ലാ ഉപകരണങ്ങളുമുണ്ടാകും. ഏണി, കൊളുത്ത് കെട്ടിയ കയര് എന്നിവ ഉപയോഗിച്ചാണ് കൊള്ളക്കാര് കപ്പലിലേക്ക് കയറുക. കടല്ക്കൊള്ളയെപ്പറ്റി ചരക്കുകപ്പലില് സുരക്ഷാ ഉദ്യോഗസ്ഥനായ മയ്യില് കയരളത്തെ കെ പവനന് പറയുന്നു. അതീവ അപകട മേഖലയിലാണ് വെടിവയ്ക്കാന് അനുമതിയുള്ളത്. സുരക്ഷാ ഉദ്യോഗസ്ഥരുള്ള കപ്പലുകളെ കൊള്ളക്കാര് ആക്രമിക്കാറില്ല. നൈജീരിയ, കാമറൂണ് എന്നിവിടങ്ങളിലെ ഭരണാധികാരികള് കര്ശന നടപടിയെടുക്കാത്തതിനാല് ഈ ഭാഗങ്ങളിലൂടെ പോകുമ്ബോള് ഭീഷണി ഏറെയാണ് പവനന് പറയുന്നു. ചാവുകടല് മുതല് യമന്വരെ അതീവശ്രദ്ധ ചാവുകടല് മുതല് യമന്വരെയുള്ള ഭാഗങ്ങളിലാണ് അപകടകാരികളായ കടല്ക്കൊള്ളക്കാരുള്ളത്. അതീവ അപകട മേഖലയായ ഇതിലൂടെ പോകുമ്ബോള് എല്ലാ കപ്പലുകളും സുരക്ഷാ ഉദ്യോസ്ഥരെ കൂടെ കൂട്ടും. സ്വയരക്ഷയ്ക്കായി വെടിവയ്ക്കാനുള്ള അനുമതിയും ഇവിടെയുണ്ട്. എന്നാല്, നൈജീരിയന് മേഖലകളില് കൊള്ളക്കാര് ഏറെയുണ്ടെങ്കിലും അപകട മേഖലയല്ല. അതിനാല് ബ്രിഡ്ജ് അഡ്വൈസര് എന്ന നിലയിലാണ് സുരക്ഷാ ഉദ്യോഗസ്ഥര് ജോലിചെയ്യേണ്ടത്. ആയുധം ഉപയോഗിക്കാന് അനുമതിയില്ല. ശമ്ബളം ഏറെ വാഗ്ദാനം ചെയ്യുന്നുണ്ടെങ്കിലും അപകടം ഏറെയായതിനാല് പലരും ഈ ഭാഗത്തേക്കുള്ള കപ്പലില് പോകാറില്ല. സുരക്ഷാ ഉദ്യോഗസ്ഥര് വെടിയുതിര്ക്കുന്ന കപ്പലുകളെ കൊള്ളക്കാര് ആക്രമിക്കാറില്ല. കപ്പലിന് ചുറ്റും കമ്ബി വേലികെട്ടിയും കടല്വെള്ളം ശക്തിയില് ചീറ്റിയും ഇവരെ തടയും. യന്ത്രത്തകരാര് കാരണം നങ്കൂരമിട്ട കപ്പലിനെ ആക്രമിക്കാന് എളുപ്പമാണ് പവനന് പറഞ്ഞു. വിമുക്തഭടനായ പവനന് ആറുവര്ഷമായി കപ്പലില് സുരക്ഷാ ഉദ്യോഗസ്ഥനാണ്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് ഐഎന്എസ് വിക്രാന്തിന് ബോംബ് ഭീഷണി ഇമെയില് അയച്ചത് കപ്പല്ശാലയിലുള്ളവരെന്ന് സൂചന ആദ്യ യാത്രയുടെ ആവേശത്തില് ആറു വനിതകളും